දිස්ත්‍රික්කය තුළ පිහිටි කෑගල්ල මහා රෝහලටත් නොදෙවෙනි තත්ත්වයෙන් සියලු අංශයන්ගෙන් යුතුව දියුණු තත්ත්වයෙන් පැවැති දිසා රෝහලකි.එදා ඉංග්‍රීසි ආණ්ඩු සමයේ මෙම රෝහල ආරම්භ කිරීමට වඩාත් හේතුවූයේ තේ හා රබර් වගාකිරීම සඳහා පැමිණි ඔවුන් දොතලුඔය, නාරන්ගල, දෙබත්ගම ගැවිලිසිය මෙන්ම දැනට ජනපද වශයෙන් පවතින ගල්බොක්ක එලඟිපිටිය ආදි වතුවල ජීවත් වූ කම්කරු පිරිසගේ සෞඛ්‍ය කටයුතු සැපයීමේ මූලික අරමුණෙනි.අරණායක බලප්‍රදේශය තුළ පිහිටි වසම් හැට එකක් තුළ පදිංචි ජනතාවගේ සෞඛ්‍ය කටයුතු ලබාගැනීමට ඇති එකම රෝහලද මෙම රෝහල වේ.මෙම රෝහල සබරගමුව පළාත් සභාවට පවරා සංවර්ධනය කිරීමේ අරමුණෙන් එවකට සබරගමුව පළාත් සභාවේ සෞඛ්‍ය අමාත්‍යවරයාව කටයුතු කළ දැනට සෞඛ්‍ය නියෝජ්‍ය ඇමැති ලලිත් දිසානායක මහතා විසින් පරිපාලන ගොඩනැගිල්ලක් හා බාහිර රෝගීන් සඳහා එක්දාස් නවසිය අනූනවයේදී ඉදිකළ නමුත් එතැන් සිට මේ වනතෙක්ම කිසිම සංවර්ධනයක් නොවීය.දැනට මෙම රෝහලේ වෛද්‍ය මණ්ඩලය නවදෙනෙකුට ආසන්න සංඛ්‍යාවක් සේවය කරන අතරම හෙදි සංඛ්‍යාවද විස්සකට ආසන්න වේ.සුළු සේවක සංඛ්‍යාවද පහළොවකට ආසන්න වේ.